**MOLITVA VJERNIKA**

**6. VAZMENA NEDJELJA – C (22. svibnja 2022.)**

1. Za Crkvu: da bude utočište grešnika i istinski primjer Božje ljubavi i milosrđa, molimo te:
2. Za papu Franju, našeg biskupa Božu i sve pastire Crkve: da ih ti, Gospodine, obdariš poniznošću, čistoćom, služenjem i neustrašivošću u navješćivanju istine i radosne vijesti, molimo te:
3. Za sve nas ovdje prisutne: da pripremimo i otvorimo naša srca za silazak Duha Svetoga kako bismo poput apostola mogli hrabro živjeti i svjedočiti vjeru u Isusa Krista uskrsloga, molimo te:
4. Za našu domovinu i cijeli svijet: da ga pročistiš od svih iskrivljenih vrijednosti, zabluda i otuđenosti od Boga, molimo te:
5. Za svu našu progonjenu braću i sestre: da im budeš mir, utjeha i nada u teškim trenucima, molimo te:
6. Za sve obitelji ovoga svijeta: da ih obnoviš i učiniš čvrstim temeljem društva u ljubavi, vjeri i zajedništvu, molimo te:
7. Za našu pokojnu braću i sestre i za duše u čistilištu: da po zasluzi muke Isusa Krista uživaju u vječnoj domovini i slavi, molimo te: